আল্লামা শাওকানী রহ: এর জাল হাদীস সংকলনগ্রন্থ ‘আল ফাওয়াইদিল মাজমুআহ ফিল আহাদীসিল মাউযুআহ’য় আবু হুরাইরা রা: এর বরাতে বর্ণিত একটি দীর্ঘ মারফু হাদীস বর্ণনা করেছেন-যাতে বলা হয়েছে, ‘যে ব্যক্তি আশুরার দিনে যোহর ও আসরের মাঝে ৪রাকাত সালাত আদায় করবে এবং তার প্রত্যেক রাকাতে ১০০বার সুরা ফাতেহা ১০বার আয়াতুল কুরসী ১১বার সুরা ইখলাস ও ১৫বার করে সুরা ফালাক ও নাস পড়বে, অত:পর সালাম ফেরানোর পর ৭০বার ইস্তেগফার করবে-আল্লাহ তা’আলা তাকে জান্নাতুল ফিরদাউসের উপর একটি সাদা গম্বুজ দান করবেন….। এ হাদীসটি বর্ণনার পর তিনি আল্লামা শাওকানী এটাকে জাল বলে অভিহিত করেছেন এবং বলেছেন-এর বর্ণনাকারী সবাই অজ্ঞাত। এছাড়াও আশুরার দিনে বিশেষ পদ্ধতির নফল সালাত সম্পর্কিত একাধিক হাদীস বর্ণিত হয়েছে, যার কোনটিই বিশুদ্ধ নয়।